ธปท.ชี้บาทแข็งไม่เป็นผลจากเงินทุนไหลเข้า
ธปท.ยันเงินบาทไม่ได้ผันผวนและแข็งค่ามากกว่าสกุลอื่นในภูมิภาค ยันเงินทุนต่างชาติไม่ได้ไหลเข้าไทยมากขึ้น
4 ก.ย. 2555

ธปท.ยันเงินบาทไม่ได้ผันผวนและแข็งค่ามากกว่าสกุลอื่นในภูมิภาค ยันเงินทุนต่างชาติไม่ได้ไหลเข้าไทยมากขึ้น 
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวว่า ค่าเงินบาทที่ผันผวนและปรับแข็งค่าขึ้นบ้าง โดยเริ่มมาอยู่ใกล้ระดับ 31 บาทต่อเหรียญสหรัฐฯในช่วงนี้นั้น ไม่ได้เป็นผลจากเงินทุนต่างชาติไหลเข้าไทยเพิ่มขึ้นมากจนผิดปกติ แต่เป็นเพราะสถานการณ์โลก และข่าวสารต่างในแก้ไขปัญหาในยูโรโซน ทำให้เกิดการตีความและมีผลต่อค่าเงินสกุลหลักอย่างยูโร และส่งผลต่อค่าเงินบาทและสกุลเงินอื่นๆในภูมิภาคแข็งค่าขึ้นไปด้วยเมื่อเทียบกับเหรียญสหรัฐฯ 
"ค่าเงินบาทช่วงนี้ ไม่ได้แข็งเพราะเงินทุนไหลเข้าไทยเพิ่ม แต่เป็นผลจากสถานการณ์โลก ซึ่งถ้าเทียบค่าเงินบาทกับสกุลอื่นในภูมิภาคก็ไม่ได้แข็งค่าหรือผันผวนมากกว่าแต่อย่างใด" นายประสารกล่าว